Cīruļi (Valdgales pagasts)
Šis raksts ir par apdzīvotu vietu Valdgales pagastā. Par citām jēdziena Cīruļi nozīmēm skatīt nozīmju atdalīšanas lapu. Cīruļi ir ciems Talsu novada Valdgales pagastā. Izvietojies pagasta ziemeļaustrumu daļā pie autoceļa P125 4,5 km no pagasta centra Pūņām, 16 km no novada domes Talsos un 134 km no Rīgas. Apdzīvotā vieta sāka veidoties 20. gadsimta 20. gados pie Ziemeļkurzemes šaursliežu dzelzceļa Cīruļu stacijas. Pēckara gados attīstījies kā Ziedoņa ciema padomes un kolhoza «Vārpa» ciemats. Cīruļos atrodas veikals, Ārlavas baptistu baznīca un Valdemārpils mežniecības Cīruļu apgaita.